A qüestión d'as mugas d'Armenia se  trató en a Conferencia de París de 1919. I habió dos delegacions armenias, una representaba a l'Armenia Otomana (y l'alto clero), y l'atra a l'Armenia liberata. As peticions fuoron chuzgatas como excesivas: Erzurum, acceso a la Mar Negra (y Mediterrania por Cilicia). Se prebó d'establir un mandato estato-unitense en Armenia pero o Senato d'Esttos Unitos refusó o mandato en mayo de 1920. O tractato de Sèvres d'agosto de 1920 reconoixeba a Armenia o dreito sobre una parte d'Anatolia oriental sin fixar as mugas, dixando o tema a l'arbitrache d'o president Woodrow Wilson. En noviembre de 1920 fuoron fixatas as mugas, pero os turcos ya heban pasato a la ofensiva y ya heban conquiesto tot o territorio reivindicato.